લેખકની વાર્તાના શીર્ષકમાં બારીનું મહત્વ કેમ છે ? કારણ કે લેખક હંમેશાં બારીની સામે જ બેસે છે. બારણાની સામે કેમ નહીં ? એક તો ઘડી ઘડી બારણું ઉઘાડબંધ કરવા ઊઠવું પડે. અને હાલતાં ને ચાલતાં ઘરનાંને ઠેબે ચડવું પડે ! વળી, બારણામાંથી તો મોટું આકાશ દેખાય, જ્યારે બારીમાંથી તો આકાશનો ટુકડો દેખાય ! બારીના સળિયાની પેલે પાર દેખાતું આકાશ કે રમ્ય રાતે દેખાતો ચાંદ લેખકની વાર્તામાં શ્વાસ/પ્રાણ પૂરે છે. લખવાની અદ્‍ભુત પ્રેરણા આપે છે. એમ તો આખું ઘર જ એક મંદિર છે, નિશાળ છે, સતત ધમધમતી ઑફિસ છે ને ઘર ધરતીનો છેડો પણ છે. શબ્દોની હેરાફેરી કરીને તો કેટલાંય શીર્ષક બની જાય.